เงินบาทปิดตลาด 30.86/88บาท
ธนาคารซีไอเอ็มบีไทย รายงาน เงินบาทปิดตลาด 30.86/88 คาดสัปดาห์หน้า 30.80-31.00
3 ก.พ. 2555

ธนาคารซีไอเอ็มบีไทย รายงาน เงินบาทปิดตลาด 30.86/88 คาดสัปดาห์หน้า 30.80-31.00
นักบริหารเงินจากธนาคารซีไอเอ็มบีไทย เปิดเผยว่า เงินบาทปิดตลาดเย็นนี้อยู่ที่ระดับ 30.86/88 บาท/ดอลลาร์ แข็งค่าขึ้นจากช่วงเช้าที่เปิดตลาดที่ระดับ 30.94/98 บาท/ดอลลาร์
"วันนี้เงินบาทเคลื่อนไหวอยู่ในกรอบแคบๆ ลงมา low ที่ระดับปิดตอนนี้ เป็นทิศทางเดียวกับยูโรที่แข็งค่าขึ้นอีกเมื่อเทียบกับดอลลาร์" นักบริหารเงิน ระบุ
ตลาดยังคงดูปัจจัยการเจรจาปัญหาหนี้ของกรีซ รวมทั้งตัวเลขเศรษฐกิจสำคัญที่ทยอยออกมาเรื่อยๆ ซึ่งมีทั้งฝั่งที่ทำให้ดอลลาร์แข็งค่าและอ่อนค่า
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 76.20/22 เยน/ดอลลาร์ ส่วนเงินยูโรอยู่ที่ระดับ 1.3173/3175 ดอลลาร์/ยูโร
คืนนี้ สหรัฐฯ จะรายงานตัวเลขเศรษฐกิจสำคัญ เช่น ยอดสั่งซื้อของโรงงานเดือนธ.ค., ดัชนีภาคบริการเดือนม.ค. และตัวเลขการจ้างงานนอกภาคเกษตรเดือนม.ค.
นักบริหารเงิน คาดว่า เปิดตลาดสัปดาห์หน้าเงินบาทจะเคลื่อนไหวอยู่ในกรอบ 30.80-31.00 บาท/ดอลลาร์